అతిశయోక్త్యలంకారము

కవులు ఒక వస్తువును వర్ణిస్తూ నిజానికి సాధ్యం కాని ఎన్నో సంగతులు ఆ వస్తువుకి ఆపాదిస్తారు. అది కేవలం కల్పనను హెచ్చించటం కోసమే కానీ నిజంగా అలా ఉందని కవుల భావన కాదు.  

ఉదాహరణ :  

మా పాఠశాల భవనములు ఆకాశము నంటుచున్నవి.

ఇక్కడ పాఠశాల భవనం ఆకాశాన్ని అంటడం అనేది అసాధ్యం కానీ ఆ ఊహ మాత్రం చేత వాక్యానికి చాలా అందం వచ్చింది. ఇదే అతిశయోక్తి అలంకారం.

అలంకారములు రెండు రకాలు.అవి-శబ్దాలంకారాలు,అర్థాలంకారాలు

అతిశయోక్తియలంకారము అర్థాలంకారమునందు చేరుతుంది.

ఉన్నదానికంటే ఎక్కువ చేసి చెప్పడం అతిశయక్తి అలంకారం. ఉదాహరణకి:- 1.ఆ అబ్బాయి తాటి చెట్టు అంతా పొడవు ఉన్నాడు.2. ఆమె ఆకాశానందకుంటుంది.

 అతిశయోక్త్యలంకారము-రకాలు 
అతిశయము అంటే అధికమని అర్ధం.ఉక్తి అంటే మాట.అధికం చేసి చెప్పడాన్ని అతిశయోక్తి అంటారు

ఈ అతిశయోక్త్యలంకారము 8 రకాలు-అవి

1.రూపకాతిశయోక్తి అలంకారం

2.సాపహ్నవాతిశయోక్తి అలంకారం

3.భేదకాతిశయోక్తి అలంకారం

4.సంబంధాతిశయోక్తి అలంకారం

5.అసంబంధాతిశయోక్తి అలంకారం

6.అక్రమాతిశయోక్తి అలంకారం

7.చపలాతిశయోక్తి అలంకారం

8.అత్యంతాతిశయోక్తి అలంకారం

 1.రూపకాతిశయోక్తి అలంకారం 
పోలికను చెబుతూ విషయాన్ని దాచటం

ఉదా-నల్లకలువల జంట నుండి వాడియైన బాణములు వెలవడుతున్నవి

 2.సాపహ్నవాతిశయోక్తి అలంకారం 
కప్పిపుచ్చుకొని ఎక్కువగా చెప్పడం

ఉదా-నీ సూక్తులందు అమృతమున్నది

 3.భేదకాతిశయోక్తి అలంకారం 
భేదాన్ని చూపిస్తూ అతిశయంగా చెప్పడం

ఉదా-ఈ రాజు గాంభీర్యమే వేరు ధైైర్యమే వేరు

 4.సంబంధాతిశయోక్తి అలంకారం 
సంబంధం లేని చోట సంబంధం ఉన్నట్లు వర్ణించటం

ఉదా-ఈ పురము నందలి మేడలు ఆకాశాన్నంటుచున్నవి

 5.అసంబంధాతిశయోక్తి అలంకారం 
సంబంధం ఉన్నప్పుడు ,సంబంధం లేదని చెప్పటం

ఉదా-ఓ రాజా!నీవు ధాాతవై వుండగా మేము కల్పవృక్షములు ఆశించము

 6.అక్రమాతిశయోక్తి అలంకారం 
కారణకార్యాలకు సహభావం తెలపటం

ఉదా-ఓ రాజా! నీ బాణములు నీ శత్రువులును సమముగా జ్వాలింగనము గావించుచున్నారు

 7.చపలాతిశయోక్తి అలంకారం 
కారణం చెప్పేలోపే కార్యం జరగటం

ఉదా-నీవు వెళుతున్నావని చెప్పునంతలో ఆమె ఉంగరము కంకణమాయెను.

 8.అత్యంతాతిశయోక్తి అలంకారం 
కార్యం ముందు కారణం తరువాత జరగటం

ఉదా-ఆమె కోపం పోయింది.తరువాత అతడు బతిమాలెను.

 మూలాలు